钦定古今图书集成/方舆汇编/职方典/第1376卷 > 《乐会县志》
## 钦定古今图书集成/方舆汇编/职方典/第1376卷 > 《乐会县志》

东门田堤桥　明崇祯元年，知县谢三征砌石为堤，以备秋溢，行人称便。

闷秋桥　在县西北六里上大乡闷秋沟口。水涨，人马不通，始架木桥。明崇祯间，贡生王暹、举人王启祚捐资砌石，近为水冲决。

皇清康熙五年冬，知县林子兰、典史章鼎新各捐资。

同祚男王佳先“修复。”

南掘桥　在县北二十里许。遇水溢，行人苦之。有乡绅王梦熊捐资架石以通往来，寻废。康熙五年，知县林子兰率民修之。

黄强梁　在县东八里中珠乡。遇水涨难通。旧无桥。康熙五年，知县林子兰捐资创建，行者称便。

得环桥　在县东十里。海潮通涨，旧设屡修屡坏。康熙三年，知县林子兰复捐资修整。

欧公桥　在县西南四里。久废。康熙三年，知县林子兰重修。

上寨渡　在县西北十五里。

黄锦渡　在县西北六十里。

西岸渡　在县西六十里。

边滩渡　在县八十里。俱久废。